سات فقہائے مدینہ

سات فقہائے مدینہ اصطلاح میں وہ مدینہ منورہ کے فقہائے سبعہ یا فقہائے مدینہ جن کا شاید ہی کوئی ثانی تھا یہ ساتوں فقہا مدینہ میں مقیم اور طبقہ تابعین میں سے تھے، یہ ہم عصر تھے اور انھی کے ذریعے سے فتوے اور فقہ کا علم پھیلا۔ فقہا کے نزدیک تابعین میں فقہائے سبعہ سب سے افضل ہیں یہ ساتوں ایک وقت میں موجود تھے۔ اس پر اجماع امت ہے۔ انھیں فقہائے مدینہ بھی کہا جاتا ہے یہ حسب ذیل حضرات ہیں۔
 1۔ سعید بن المسیب، یہ عمرفاروق اور عثمان غنی سے روایت کرتے ہیں اور امام زہری ان سے روایت کرتے ہیں۔ سعید بن المسیب کی وفات 94ھ میں ہوئی ہے۔
 2۔ عروۃ بن زبیر متوفی 94ھ یہ زبیر اور علی المرتضی سے روایت کرتے ہیں پھر ان سے ان کی اولاد اور امام زہری روایت کرتے ہیں۔
 3۔ قاسم بن محمد بن ابی بکر متوفی 108ھ۔ یہ ابوہریرہ سے اور ان سے امام روایت کرتے ہیں۔
 4۔ خارجہ بن زید بن ثابت متوفی 98ھ۔ یہ اپنے والد ماجد اور اسامہ بن زید سے اور ان کے بیٹے سلیمان ان سے روایت کرتے ہیں۔
 5۔ عبید اللہ بن عبد اللہ بن عتبہ بن مسعود متوفی 98ھ۔ یہ ام المؤمنین عائشہ صدیقہ اور ابوہریرہ سے روایت کرتے ہیں اور ان سے امام زہری وغیرہ روایت کرتے ہیں۔
 6۔ سلیمان بن یسار متوفی 109ھ۔ یہ ام المنین میمونہ کے آزاد کردہ غلام تھے یہ میمونہ اور ابوہریرہ سے روایت کرتے ہیں اور ان سے یحیی بن سعید و ربیعہ روایت کرتے ہیں۔
 7۔ ابوبکر بن عبدالرحمن بن الحارث بن ہشام متوفی 94ھ یہ ابوہریرہ اور ام المؤمنین عائشہ صدیقہ سے روایت کرتے ہیں اور ان سے ان کی اولاد اور امام زہری روایت کرتے ہیں۔
محمد بن یوسف بن خضر نے ان سب کو ایک قطعہ میں جمع فرمایا ہے۔
شرح الفیہ السُّيوطی مؤلف: شيخ محمد الأثيوبی الولوی ناشر: مكتبہ الغرباء الأثریہ، المدینہ المنورہ
جب کہا جائیگا کہ کون سے علم کے سات سمندر ہیں تو اس کی بات کبھی حق سے تجاوز نہ کرے گی تو کہو عبید اللہ، عروہ، قاسم، سعید، ابوبکر، سلمان، خارجہ
فتح المغيث بشرح الفیہ الحديث العراقی مؤلف: شمس الدين ابو الخير السخاوی ناشر: مكتبہ السنۃ - مصر
یاد رکھو جو ان ائمہ کی اقتداء نہیں کرتا اس کی تقسیم بڑی ظالمانہ ہے اور حق سے بھی باہر نکل گیا عبید اللہ، عروہ، قاسم، سعید، ابوبکر، سلمان، خارجہ کی اقتداء کروالجامع لاحكام القرآن تفسير القرطبی، مؤلف: ابو عبد اللہ شمس الدين القرطبی ناشر: دار الكتب المصریہ - القاہرہ
علوم اسلامیہ میں فقہ کا کتاب و سنت سے ربط و تعلق، انہی فقہا کا کمالِ علم وعمل اور ان کی بے پناہ ذہانت و ذکاوت ہے، جنھوں نے اس فن کی تدوین میں غایت درجہ کا احتیاط، سورج کی طرح اس کی روشنی کا دنیا کے گوشہ گوشہ میں پہنچایا۔

 حوالہ جات 

زمرہ:آٹھویں صدی میں اسلام
زمرہ:فقہا
زمرہ:ویکی ڈیٹا سے مختلف مختصر وضاحت